section_heading: Romolo Venucci
paragraph_text: Romolo Venucci djeluje u Rijeci gdje svoj postkubizam razvija izvan matičnih tokova zagrebačkog likovnog kruga. Dosljedno provođenje geometrizacije portretiranih lica jasno uočavamo u djelu Majka i dijete iz 1930. godine. U odnosu na ostale spomenute autore, Venucci će i u kasnijim fazama svoga stvaralaštva ostati vjeran postkubističkoj stilizaciji.